Hvis du slet ikke kan få lov til at oprette forbindelse til dit wifi, kan det skyldes flere ting.
Andet netværksnavn
Hvis du har en ekstern router tilkoblet, er det ikke dit Stofa-netværksnavn du skal kigge efter, men den eksterne routers. Vi kan desværre ikke se navn og kode til din eksterne router, men ofte står det på bagsiden af routeren. Ellers kan du kontakte producenten eller forhandleren.
Forkert navn og kode
Hvis du har mistet navn og kode til dit wifi, kan du finde det på Mine Sider under 'Indstillinger'.
Ny kode
Hvis du har ændret koden til dit wifi, skal du ”fjerne” netværket fra dine enheder. Når du tilføjer wifi'et igen, taster du den nye kode.
Du kan også ændre navnet på dit wifi, så vil alle enheder automatisk spørge efter en ny kode, og du behøver ikke gå ind og ”fjerne” netværket fra alle enheder.